b'\n_START_ARTICLE_\nU\xc4\x8dka\n_START_PARAGRAPH_\nU\xc4\x8dka je okrog 20 km dolg, ozek gorski greben nad vzhodno Istrsko obalo in Re\xc5\xa1kim zalivom (Hrva\xc5\xa1ka)._NEWLINE_U\xc4\x8dka je najvi\xc5\xa1ja gora v Istri in se zaradi pora\xc5\xa1\xc4\x8denosti z gozdovi razlikuje od drugih jadranskih obmorskih gora. Vzpenja se nad Opatijsko riviero. Njen najvi\xc5\xa1ji vrh, imenovan Vojak (1401 mnm), je sicer neporaslo pobo\xc4\x8dje s kamnitim razglednim stolpom (visok je 5 m), zgrajenim leta 1911, ki predstavlja najbolj\xc5\xa1o razgledno to\xc4\x8dko v Istri. Ob lepem vremenu je z vrha U\xc4\x8dke mogo\xc4\x8de videti ve\xc4\x8dino polotoka Istra, otoke Cres, Lo\xc5\xa1inj (Lo\xc5\xa1injski arhipelag), Kvarnerski zaliv, severni Jadran z otoki, Gorski kotar, Velebit, \xc4\x8ci\xc4\x8darijo, Tr\xc5\xbea\xc5\xa1ki zaliv, Julijske Alpe in italijanske Dolomite._NEWLINE_Na prelazu Poklon na stari cesti Reka - Pazin je ve\xc4\x8d turisti\xc4\x8dnih objektov. Skozi masiv U\xc4\x8dke je po predoru speljana moderna hitra cesta Reka - Pazin.\n_START_SECTION_\nZanimivosti\n_START_PARAGRAPH_\nAsteroid 1996 DG2, ki so ga leta 1996 odkrili v observatoriju Vi\xc5\xa1njan, je dobil ime 9657 U\xc4\x8dka.'